Rikunarita-ORG/Wikinium huggingface dataset:
# சௌகார் ஜானகி

| சௌகார் ஜானகி |
| --- |
| சௌகார் ஜானகி |
| பிறப்பு | சௌகார் ஜானகி திசம்பர் 12, 1931 (1931-12-12) ராஜமுந்திரி, ஆந்திரப் பிரதேசம் |
| பணி | நடிகை |
| செயற்பாட்டுக் காலம் | 1949–தற்போது |
| வாழ்க்கைத் துணை | சங்கரமராஞ்சி சீனிவாச ராவ் (1947ல் திருமணம்) |
| உறவினர்கள் | வைஷ்ணவி (பேத்தி) |

**சௌகார் ஜானகி**, தமிழ்த் திரையுலகின், முக்கிய கதாநாயகிகளுள் ஒருவராகத் திகழ்ந்தவர்.

## திரையுலக வாழ்க்கை

* தெலுங்கில் முதல் படம்:சௌகார்;
* தயாரிப்பு:விஜயா புரடக்சன்ஸ்.
* என். டி. இராமராவுடன் முக்கியக் கதாபாத்திரத்தில் நடித்தார்.
* கதாநாயகியாக ஏ. நாகேஸ்வர ராவ், என். டி. ராமராவ், ஜக்கையா, எம்.ஜி.ஆர்., சிவாஜி கணேசன், ஜெமினி கணேசன் இவர்களுடன் நடித்துள்ளார்.
* இவர், தெலுங்கு நடிகை கிருஷ்ணகுமாரியின் அக்கா ஆவார்.

## நடித்த திரைப்படங்கள்

இது முழுமையான பட்டியல் அல்ல.

1. மகாகவி காளிதாஸ்
2. எதிர்நீச்சல் (1968)
3. திருநீலகண்டர் (1972)
4. ஸ்கூல் மாஸ்டர் (1973)
5. நீர்க்குமிழி
6. பார் மகளே பார்
7. காவியத் தலைவி
8. உயர்ந்த மனிதன்
9. இரு கோடுகள்
10. பாக்கிய லட்சுமி
11. ரங்க ராட்டினம்
12. தில்லு முல்லு
13. காவல் தெய்வம்
14. நல்ல பெண்மணி
15. இதயமலர்
16. உறவுக்கு கை கொடுப்போம்
17. தங்கதுரை
18. படிக்காத மேதை
19. பணம் படைத்தவன்
20. அக்கா தங்கை
21. உயர்ந்த மனிதன்
22. ஏழையின் ஆஸ்தி
23. கண்மலர்
24. காவேரியின் கணவன்
25. சவுக்கடி சந்திரகாந்தா
26. தங்கதுரை
27. திருமால் பெருமை
28. தெய்வம்
29. நல்ல இடத்து சம்பந்தம்
30. நான் கண்ட சொர்க்கம்
31. பணம் படுத்தும் பாடு
32. பாபு
33. மாணவன்
34. மோட்டார் சுந்தரம் பிள்ளை
35. ரங்க ராட்டினம்

## மேற்கோள்கள்

## வெளியிணைப்புகள்

* ஐ.எம்.டி.பி இணையத்தளத்தில் Sowcar Janaki
* சௌகார் ஜானகியின் தொலைக்காட்சிப் பேட்டி, 23 டிசம்பர் 2018
# அஜிதா சிறீவசுதவா

| பத்மசிறீஅஜிதா சிறீவசுதவா |
| --- |
| அஜிதா சிறீவசுதவா 2022-ல் |
| பிறப்பு | வாரணாசி, உத்தரப்பிரதேசம் |
| அறியப்படுவது | கஜாரி நாட்டுப்புற பாடல்கள் |
| விருதுகள் | பத்மசிறீ (2022) உத்தரப்பிரதேச சங்கீத நாடக அகதமி விருது (2017) |

**அஜிதா சிறீவசுதவா** (*Ajita Srivastava*) என்பவர் இந்தியப் பாடகி, கல்வியாளர் மற்றும் சமூக சேவகர் ஆவார். இவர் உத்தரப்பிரதேசத்தின் மிர்சாபூர் மற்றும் அதைச் சுற்றியுள்ள பகுதிகளிலிருந்து பிரபலமான நாட்டுப்புற இசை வடிவமான கஜாரி நாட்டுப்புறப் பாடல்களைப் பிரபலப்படுத்துவதற்கும் விளம்பரப்படுத்துவதற்கும் நன்கு அறியப்படுகிறார். கலைத் துறையில் இவர் ஆற்றிய பங்களிப்பிற்காக இந்திய அரசால் 2022-ல் பத்மசிறீ விருது வழங்கப்பட்டது.

## வாழ்க்கையும் கல்வியும்

சிறீவசுதவா, உத்தரப்பிரதேச மாநிலம் வாரணாசியில் பிறந்தார். இவர் பிரயாக்ராஜில் உள்ள *பிரயாக் சங்கீத் சமிதியில்* தனது *சங்கீத் பிரபாகரை* முடித்துள்ளார். கோரக்பூர் பல்கலைக்கழகத்தில் இளங்கலை கல்வியியல் பட்டத்தினையும் பனாரசு இந்து பல்கலைக்கழகத்தில் முதுகலைப் பட்டத்தினையும் பெற்றார்.

பின்னர், சிறீவசுதவா மிர்சாபூரைச் சேர்ந்த பிரபல கவிஞரும், எழுத்தாளரும், வழக்கறிஞருமான ராஸ்பிஹாரி லாலை மணந்து மிர்சாபூரில் குடியேறினார். இவரது ஒரே குழந்தையான அனுராக் ஆனந்த் இந்திய வான்படையில் பணியாற்றுகிறார்.

## தொழில்

சிறீவசுதவா தனது பாடகர் தொழில் வாழ்க்கையை 1980-ல் அனைத்திந்திய வானொலி வாரணாசியில் தொடங்கினார். இவர் அனைத்திந்திய வானொலி, இலக்னோ தூர்தர்ஷன், சங்கீத நாடக அகாதமி உத்தரப்பிரதேசம், கலாச்சார உறவுகளுக்கான இந்தியக் குழுமம், வெளியுறவுத் துறை அமைச்சகம், வடக்கு மத்திய கலாச்சார மையம், பிரயாக்ராஜ், சுற்றுலா அமைச்சகம், கலாச்சார அமைச்சகம், தில்லி அரசு, இந்தியத் தரைப்படை மற்றும் *டி-சீரிஸ்* உள்ளிட்ட பல்வேறு நிறுவனங்களுடன் தொடர்பு கொண்டு நிகழ்ச்சிகளை நடத்தியுள்ளார். உள்ளிட்டவை.

2017-ல், அவர் 40 வருட ஆசிரியர் பணிக்குப் பிறகு ஆர்ய கன்யா இடைக் கல்லூரியில் விரிவுரையாளராகப் பணி ஓய்வு பெற்றார். அப்போதிலிருந்து, கஜாரி மற்றும் பிற நாட்டுப்புற இசையைத் தேசிய மற்றும் பன்னாட்டு அளவில் பாதுகாக்கவும், மேம்படுத்தவும் மற்றும் பிரச்சாரம் செய்யவும் தனது நேரத்தை முழுமையாக அர்ப்பணித்துள்ளார்.

## விருதுகள்

* 2022 – பத்மசிறீ
* 2021 – விசுவ இந்தி ஷோத் சம்வர்தன் விருது
* 2021 – காஜலி கோகிலா விருது
* 2021 – யோக்யா சிக்ஷாயிகா ஏவம் கஜலி கயிகா விருது
* 2021, 2010 – சார்க் ஃஸ்வால் விருது
* 2021, 2020, 2019 - உத்தரப் பிரதேச அரசால் வழங்கப்பட்ட பெண் சக்தி விருது
* 2020 - காசி ஆனந்த் சம்மான்
* 2019 - அரித் உத்தரப் பிரதேசம், ஸ்வச் உத்தரப் பிரதேசம் விசிஸ்ட் சம்மான்
* 2019 – காஜலி காரியஷாலா முக்ய பிரஷிக்ஷிகா விருது
* 2017 – நமாமி ஜாக்ரிதி சம்மான்
* 2017 – உத்தரப் பிரதேச சங்கீத நாடக அகாதமி விருது
* 2011 – வைஷ்ய கௌரவ் சம்மான்
* 2008 – அமர் உஜாலாவின் நாரி சக்தி சம்மான்
* 1996 – காஜலி சாம்ராகி விருது

## மேற்கோள்கள்

## வெளி இணைப்புகள்

* யூடியூப்பில் (இந்தியில்) தூர்தர்சன் உத்தரபிரதேசத்துடன் சவன் மற்றும் கஜரி நேர்காணல்
# மரகதமணி

| எம். எம். கீரவாணி |
| --- |
|  |
| பின்னணித் தகவல்கள் |
| இயற்பெயர் | கொடுரி மரகதமணி கீரவாணி |
| பிற பெயர்கள் | மரகதமணி (கோலிவுட்) எம். எம். கீரம் (பாலிவுட்) |
| பிறப்பு | 4 சூலை 1961 (1961-07-04) கொவ்வூர், ஆந்திர பிரதேஷ், இந்தியா |
| பிறப்பிடம் | ஆந்திர பிரதேஷ், இந்தியா |
| இசை வடிவங்கள் | திரைப்பட இசை, உலக இசை |
| தொழில்(கள்) | திரைப்பட இசையமைப்பாளர், இசையமைப்பாளர், பாடகர் |
| இசைத்துறையில் | 1989–தற்போது |

**கொடுரி மரகதமணி கீரவாணி**, (*M. M. Keeravani*) இந்தியத் திரைப்பட இசையமைப்பாளரும் பாடகருமாவார். இவர் தமிழ்த் திரைப்படங்களில் **மரகதமணி** என்றும் பிற மொழிகளில் எம். எம். கீரவாணி என்றும் பரவலாக அறியப்படுகிறார். இவர் தெலுங்கு, தமிழ், கன்னடம் , மலையாளம், இந்தி உள்ளிட்ட திரைப்படத் துறைகளில் பணியாற்றியுள்ளார்.

இவருக்கு மரகதமணி, வீடநாராயணா, எம். எம். கீரம் போன்ற புனைப்பெயர்கள் உள்ளன. இவருடைய பல பாடல்கள் பின்னணிப் பாடகர்களான எஸ். பி. பாலசுப்பிரமணியம், சித்ரா ஆகியோரால் பாடப்பெற்றது. 1997இல் சிறந்த இசையமைப்பாளருக்கான தேசிய விருது *அன்னமாச்சாரியார்* திரைப்படத்திற்காக கிடைத்தது. மேலும் தமிழக அரசு திரைப்பட விருதுகள், ஆந்திர அரசாங்கம் தருகின்ற நந்தி விருது போன்றவற்றை பெற்றுள்ளார். இவரது இசையமைப்பில் வெளிவந்த *இரத்தம் ரணம் ரௌத்திரம்* (ஆர். ஆர். ஆர்.) திரைப்படத்தில் இடம்பெற்ற *நாட்டு நாட்டு* பாடல் கோல்டன் குளோப் விருது, அகாதமி விருது ஆகிய விருதுகளை வென்றது.

இவர் தமிழ்த் திரைப்படங்களில் மரகதமணி என்று அழைக்கப்படுகிறார்.

## படங்கள்

இவர் இசையமைத்ததில் மிக முக்கியமான திரைப்படங்கள் 'அழகன்', ' நீ பாதி நான் பாதி' , 'வானமே எல்லை' , 'ஜாதிமல்லி' ஆகியனவாகும். தெலுங்கில் ராஜமௌலி இயக்கத்தில் வெளிவந்த பல படங்களுக்கு இவர் இசையமைத்துள்ளார்.

## விருதுகள்

கீரவாணி 1997 ஆம் ஆண்டு 'அன்னமய்யா' என்ற படத்திற்கு தேசிய விருது பெற்றார். இவர் ஆந்திராவில் வழங்கப்படும் நந்தி விருதை பலமுறை பெற்றிருக்கிறார். தமிழில் 'அழகன்' திரைப்படத்தின் இசைக்காக 1991 இல் தமிழக அரசின் விருதைப் பெற்றார். இவர் பல்வேறு பிலிம்பேர் விருதுகளையும் வென்றுள்ளார்.

## மேற்கோள்கள்

## வெளி இணைப்புகள்

* ஐ.எம்.டி.பி இணையத்தளத்தில் மரகதமணி
# அத்வைத கதநாயக்கு

| அத்வைதா கதநாயக்கு Adwaita Gadanayak |
| --- |
| பிறப்பு | 24 ஏப்ரல் 1963 (1963-04-24) டேங்கானாள், ஒடிசா, இந்தியா |
| தேசியம் | இந்தியாn |
| கல்வி | சிலேத்து நுண்கலைப் பள்ளி, இலண்டன் பல்கலைக்கழகக் கல்லூரி, ஐக்கிய இராச்சியம், பி.கே கலை மற்றும் கைவினைக் கல்லூரி, புவனேசுவரம் |
| பணி | சிற்பம்,
Director General தேசிய நவீன கலைக்கூடம், புதுதில்லி |

**அத்வைத கதநாயக்கு** (*Adwaita Gadanayak*) இந்தியாவைச் சேர்ந்த ஒரு சிற்பியாவார்.

## வாழ்க்கைக் குறிப்பு

புவனேசுவரில் உள்ள கலிங்கா தொழில்துறை தொழில்நுட்ப நிறுவனத்தில் சிற்பக்கலை பள்ளியின் தலைவராக இவர் இருந்தார். கலாச்சார அமைச்சகத்தின் கீழ் உள்ள நவீன கலைக்கான தேசிய காட்சியகத்தின் பொது இயக்குனராகவும் இவர் உள்ளார்.

## வேலை

இராச்காட்டில் உள்ள மகாத்மா காந்தியின் உப்புச் சத்தியாகிரகம் சிலை, தேசிய காவல் நினைவகத்தில் உள்ள மைய நினைவு கட்டமைப்பு மற்றும் தேசிய போர் நினைவு வளாகத்தில் உள்ள சுபாசு சந்திர போசின் சிலை ஆகியவை இவரது செதுக்கல்கள் மற்றும் கருத்துகளில் அடங்கும்.

## மேற்கோள்கள்
# மம்தா சங்கர்

| மம்தா சங்கர் |
| --- |
| মমতা শঙ্কর |
|  |
| தாய்மொழியில் பெயர் | মমতা শঙ্কর |
| பிறப்பு | 7 சனவரி 1955 (1955-01-07) கொல்கத்தா, மேற்கு வங்காளம், இந்தியா |
| தேசியம் |  இந்தியா |
| பணி | நடனக் கலைஞர், நடன இயக்குநர், நடிகை |
| அறியப்படுவது | நடிப்பு, நடனம், உதயன் கலாகேந்திரா |
| வாழ்க்கைத் துணை | சந்திரதோய் கோஷ் |
| பிள்ளைகள் | இராத்துல் சங்கர், இரஜீத் சங்கர் கோஷ் |

**மம்தா சங்கர்** (*Mamata Shankar*) (பிறப்பு 7 ஜனவரி 1955) ஒரு இந்திய நடிகையும், நடனக் கலைஞருமாவார். மேற்கு வங்காளத் திரைப்படத்துறையில் பணியாற்றியதற்காக அறியப்பட்டவர். இவர், சத்யஜித் ராய், மிருணாள் சென், ரிதுபர்னோ கோஷ், புத்ததேவ் தாஸ்குப்தா, கவுதம் கோஷ் போன்றவர்கள் உட்பட பல இயக்குநர்களின் படங்களில் நடித்துள்ளார். ஒரு நடிகையாக இருப்பதைத் தவிர, இவர் ஒரு நடனக் கலைஞராகவும், நடன இயக்குனராகவும் அறியப்படுகிறார்.

## ஆரம்பகால வாழ்க்கை

உதய் சங்கர் மற்றும் அமலா சங்கர் ஆகிய நடனக் கலைஞர்களுக்கு 1955ஆம் ஆண்டில் மம்தா பிறந்தார். இவர் இசைக்கலைஞர் பண்டிட் ரவிசங்கரின் மருமகள். இவரது சகோதரர் ஆனந்த சங்கர், இந்திய-மேற்கத்திய இசையின் இணைவு இசைக்கலைஞராவார்.

கொல்கத்தாவின் 'உதய் சங்கர் இந்தியா கலாச்சார மைய'த்தில் தனது தாய் அமலா சங்கரிடம் நடனத்தில் பயிற்சி பெற்றார்.

## தொழில்

இயக்குநர் மிருணாள் சென்னின் இயக்கத்தில் 1976ஆம் ஆண்டில் வெளியான *மிருகாயா* என்ற படத்துடன் திரைப்படங்களில் அறிமுகமானார். இந்த படம் அந்த ஆண்டின் சிறந்த திரைப்படத்திற்கான தேசிய திரைப்பட விருதை வென்றது.

திருமணத்துக்குப் பின்னர், 1986 ஆம் ஆண்டில் நிறுவப்பட்ட உதயன் - மம்தா சங்கர் நடன நிறுவனத்தை நடத்தி வருகிறார். மேலும் இது உலகெங்கிலும் பரவலாகப் பயணிக்கிறது. இந்த குழு 1978 இல் நிறுவப்பட்டது. 1979 ஆம் ஆண்டில் இரவீந்திரநாத் தாகூரின் *சந்தாலிகா* என்ற படைப்பை தனது முதல் தயாரிப்பாகக் கொண்டிருந்தது. அதைத் தொடர்ந்து *ஹோரிகேலா*, *ஆஜ்கர் ஏகலபியா*, *மிலாப்*, *ஷிகார்*, *மதர் எர்த்*, *அமிர்தஸ்யபுத்ரா* , *சபாரி* போன்ற நிகழ்ச்சிகளையும் நடத்தியது.

## சொந்த வாழ்க்கை

சந்திரதேவ் கோஷ் என்பவருடன் திருமணம் நடந்தது. இதன்மூலம் இவர்களுக்கு இரத்துல் சங்கர் மற்றும் இரஜீத் சங்கர் என்ற இரண்டு மகன்கள் உள்ளனர்.

## விருதுகள்

* 1992: தேசியத் திரைப்பட விருது - சிறப்பு நடுவர் விருது (சிறப்புத் திரைப்படம்) : அகந்துக்
* 1993: "சகா பிரசகா" படத்துக்கான பி.எஃப்.ஜே.ஏ விருது-சிறந்த துணை நடிகை விருது
* 2000: பி.எஃப்.ஜே.ஏ விருது - "உத்சாப்" படத்திற்கான சிறந்த துணை நடிகைக்கான விருது

## மேற்கோள்கள்

## வெளி இணைப்புகள்

விக்கிமீடியா பொதுவகத்தில்,
 மம்தா சங்கர்
என்பதில் ஊடகங்கள் உள்ளன.

* ஐ.எம்.டி.பி இணையத்தளத்தில் மம்தா சங்கர்
* Mamta Shankar Dance Company, website
* Mamata Shankar Ballet Troupe website பரணிடப்பட்டது 2017-12-27 at the வந்தவழி இயந்திரம்
# விமலா மேனன்

| விமலா மேனன்  |
| --- |
| பிறப்பு | 7 சனவரி 1943 (அகவை 83) இரிஞ்ஞாலகுடா |
| படித்த இடங்கள் | * கலாமண்டலம்
 |
| பணி | நடனக் கலைஞர் |
| இணையம் |  |
| [விக்கித்தரவில் தொகு] |

**விமலா மேனன்** (Vimala Menon) ( மலையாளம்: വിമല മേനോൻ ), கலாமண்டலம் விமலா மேனன் என்று பிரபலமாக அறியப்படும் இவர் ஒரு இந்திய நடன ஆசிரியரும், கேரளாவைச் சேர்ந்த மோகினியாட்டத்தில் நிபுணருமாவார். மேலும் இவர் திருவனந்தபுரத்தில் கேரள நாட்டிய அகாதமியின் நிறுவனராகவும், அதன் இயக்குனராகவும் உள்ளார். விமலா சுமார் 5000 மாணவர்களுக்கு கற்பித்திருக்கிறார். இன்னும் 50 ஆண்டுகளாக தனது வெற்றிகரமான கற்பித்தல் வாழ்க்கையைத் தொடர்கிறார். விமலா மோகினியாட்டத்தின் வடிவங்கள் மற்றும் பாணிகள் குறித்து பல புதுமையான யோசனைகளை முன்வைத்துள்ளார். 1200 நடனக் கலைஞர்களைக் கொண்ட மோகினியாட்டத்தின் நிகழ்ச்சியைப் பயிற்றுவித்ததற்காக விமலா தனது பெயரை கின்னஸ் புத்தகத்தில் பதிவு செய்துள்ளார். விமலா மேலும் பல விருதுகளையும் பெற்றுள்ளார். 1991 இல் கேரளா சங்கீதா நாடக அகாதமி விருது மற்றும் இந்திய பாரம்பரிய நடனத்தில் இவரது பங்களிப்புக்காக 2006 இல் கேந்திர சங்கீத நாடக அகாடமி விருது வழங்கப்பட்டது.

## ஆரம்பகால வாழ்க்கை மற்றும் கல்வி

திரிச்சூர் மாவட்டம், இரிஞ்ஞாலகுடாவில் உள்ள ஒரு கிராமத்தில் விமலா ஒரு வசதியான குடும்பத்தில் பிறந்தார். கட்டிடப்பொறியியலாளர் எஸ். கே. கிருஷ்ணன் நாயர் மற்றும் விசாலட்சி அம்மா ஆகியோருக்கு பிறந்த ஏழு குழந்தைகளில் இவர் இரண்டாவது குழந்தையாவார். விமலா தனது ஆரம்ப நடனப் பாடங்களை திருப்பூணித்துறை விஜய பானுவிடம் கற்றுக்கொண்டார். எம். ஆர். மதுசுதனன் நாயரின் கீழ் கர்நாடக இசையிலும் தனது பயிற்சியைப் பெற்றார். பள்ளி கல்வியை முடித்த பின்னர், 1960 இல் நடனத்தில் நான்கு ஆண்டு சான்றிதழ் படிப்புக்காக கேரள கலாமண்டலத்தில் சேர்ந்தார். கலாமண்டலத்தில், பழையனூர் சின்னம்மு அம்மா மற்றும் கலாமண்டலம் சத்தியபாமா ஆகியோரின் கீழ் மோகினியாட்டத்தில் பயிற்சி பெற்றார். அவர் தஞ்சாவூர் பாஸ்கர இராவின் கீழ் பாரத நாட்டியமும் படித்தார்.

## சொந்த வாழ்க்கை

நெய்வேலி பழுப்பு நிலக்கரி நிறுவனத்தின் ஜவகர் பள்ளியில் நடன ஆசிரியராக பணிபுரிந்தபோது, விஸ்வநாத மேனனை மணந்தார். 1966இல் நடந்த திருமணத்திற்குப் பிறகு, பூட்டான் அரசாங்கத்தில் அதிகாரியாக இருந்த தனது கணவருடன் இவர் பூட்டானில் வசித்தார். இவருக்கு வினோத் என்ற ஒரு மகனும் மற்றும் விந்துஜா மேனன் என்ற ஒரு மகளும் இருக்கின்றனர். இவர்கள் இருவரும் பவித்ரம், என்ஜான் கந்தர்வன் போன்ற பல மலையாளப் படங்களில் நடித்துள்ளனர்.

பூட்டானில் தங்கியிருந்தபோது, விமலா பூட்டான் அரசுப் பள்ளியில் நடனம் கற்றுக் கொடுத்தார். மேலும், பல இடங்களில் தென்னிந்திய பாரம்பரிய நடனத்தையும் நிகழ்த்தினார்.

## விருதுகள் மற்றும் கௌரவங்கள்

விமலா மேனன் தனது நீண்ட தொழில் வாழ்க்கையில், 1991 இல் கேரள சங்கீத நாடக அகாடமி விருது மற்றும் 2006 இல் கேந்திர சங்கீத நாடக அகாடமி விருது உட்பட பல விருதுகளையும் கௌரவங்களையும் வென்றுள்ளார். 1972 இல் பரத நாட்டியத்திற்கான அனைத்து கேரள சமூக சேவை சங்க விருதையும் பெற்றுள்ளார். 2004 ஆம் ஆண்டில் இந்திய அரசின் கலாச்சாரத் துறையால் " மோகினியாட்டத்தில் ராமநாட்டம்" என்ற இவரது ஆராய்ச்சி பணிகளுக்காக மூத்த சக ஊழியர் விருதை வென்றார். தென்னிந்திய பாரம்பரிய நடனங்களில் பங்களித்ததற்காக விமலாவிற்கு கேரளா கலாமண்டலம் நடனத்திற்கான கேரள கலாமண்டலம் விருதை வழங்கியது.

## குறிப்புகள்

## வெளி இணைப்புகள்
# இராவணன் (திரைப்படம்)

| *இராவணன்* |
| --- |
| இயக்கம் | ஈ. இராமதாஸ் |
| இசை | வாசகன் |
| நடிப்பு | மன்சூர் அலிகான் அகானா அசோக் ராஜ் ஆர். சுந்தர்ராஜன் மனோரமா தியாகு ராஜேஷ் வடிவுக்கரசி ஷர்மிலி விசித்ரா |
| வெளியீடு | 1994 |
| நாடு | இந்தியா |
| மொழி | தமிழ் |

**இராவணன்** 1994 இல் வெளிவந்த தமிழ்த் திரைப்படமாகும். மன்சூர் அலிகான் நடித்த இப்படத்தை ஈ. இராமதாஸ் இயக்கினார்.

## மேற்கோள்கள்

## வெளி இணைப்புகள்

*  பரணிடப்பட்டது 2013-09-29 at the வந்தவழி இயந்திரம்
# சின்ன மேடம்

| *சின்ன மேடம்* |
| --- |
|  |
| இயக்கம் | திலீப் குமார் |
| தயாரிப்பு | ஆர். பி. சௌத்ரி |
| இசை | சிற்பி |
| நடிப்பு | ராம்கி நதியா பாண்டு ஆர். சுந்தர்ராஜன் ராஜா ரவீந்தர் ரஞ்சன் சத்யா செந்தில் தியாகு சத்யப்ரியா சி. ஆர். விஜயகுமாரி யுவராணி வினிதா |
| கலையகம் | சூப்பர் குட் பிலிம்ஸ் |
| வெளியீடு | 1994 |
| நாடு | இந்தியா |
| மொழி | தமிழ் |

**சின்ன மேடம்** 1994-இல் வெளிவந்த இந்தியத் தமிழ்த் திரைப்படமாகும். ராம்கி நடித்த இப்படத்தை திலீப் குமார் இயக்கினார்.

## நடிகர், நடிகையர்

* இராம்கி - கோபால்
* வினிதா - காயத்ரி
* நதியா - தமிழரசி
* யுவராணி - மீரா
* வினோதினி - சித்ரா
* லிவிங்ஸ்டன் - வழக்குரைஞர்
* இராஜா இரவீந்திரா - காவல் அதிகாரி
* சி. ஆர். விஜயகுமாரி - சாரதா
* செந்தில் - அலெக்சாண்டர்
* ஆர். சுந்தர்ராஜன் - காயத்ரியின் தந்தை
* சத்தியப்பிரியா - காயத்ரியின் தாய்
* இரா. சங்கரன் - நீதிபதி
* இலதா - சாந்தி
* தியாகு - தங்கராசு, (தயாரிப்பாளர்)
* பாண்டு - இயக்குநர்
* சண்முகசுந்தரி
* ரியாஸ் கான் - கோபாலின் நண்பர்
* ராகவா லாரன்ஸ் - கோரக் கிழங்குக்குப் பாடலில் சிறப்புத் தோற்றம்

## பாடல்கள்

இத்திரைப்படத்திற்கு சிற்பி இசையமைத்திருந்தார். பாடல் வரிகளை கவிஞர் வைரமுத்து எழுதியிருந்தார்.

| பாடல் | பாடியோர் | நீளம் |
| --- | --- | --- |
| "சின்ன சின்ன இடங்களை" | சுஜாதா மோகன், மனோ | 4:48 |
| "சின்ன சின்ன இடங்களை" | சுஜாதா மோகன், மனோ | 4:37 |
| "கோரக் கிழங்குக்குக் கொடி" | மால்குடி சுபா, சுவர்ணலதா, மனோ | 4:17 |
| "முத்து முத்து பெண்ணொருத்தி" | மனோ, சித்ரா | 4:12 |
| "ஒரு பொண்ணு நினச்சா" | சுஜாதா மோகன் | 4:25 |
| "புத்தம் புது ஊருக்கு" | உண்ணிமேனன் | 4:25 |

## மேற்கோள்கள்

## வெளி இணைப்புகள்

*  பரணிடப்பட்டது 2010-08-24 at the வந்தவழி இயந்திரம்
# அசுரன் (1995 திரைப்படம்)

| *அசுரன்* |
| --- |
| இயக்கம் | வேலு பிரபாகரன் |
| தயாரிப்பு | ஆர். கே. செல்வமணி |
| கதை | மா. பண்டரிநாதன் **(Dialogue)** |
| திரைக்கதை | ஆர். கே. செல்வமணி |
| இசை | ஆதித்தியன் |
| நடிப்பு | அருண் பாண்டியன் ரோஜா ராதாரவி |
| ஒளிப்பதிவு | வேலு பிரபாகரன் |
| படத்தொகுப்பு | வி. உதயசங்கர் |
| கலையகம் | மதர்லேண்ட் மூவிஸ் இண்டர்நேசனல் |
| விநியோகம் | மதர்லேண்ட் மூவிஸ் இண்டர்நேசனல் |
| வெளியீடு | 21 சூலை 1995 |
| நாடு | இந்தியா |
| மொழி | தமிழ் |

**அசுரன்** (*Asuran*) 1995 ஆம் ஆண்டு வெளிவந்த இந்தியத் தமிழ்த் திகில் திரைப்படம். இத்திரைப்படத்தை வேலு பிரபாகரன் இயக்கினார். இத்திரைப்படத்திற்கு ஆர். கே. செல்வமணி திரைக்கதை எழுதினார். இத்திரைப்படத்தில் அருண்பாண்டியன், ரோஜா ஆகியோர் முக்கியக் கதாபாத்திரத்திலும் ராதாரவி,நெப்போலியன், செந்தில் ஆகியோர் துணை வேடங்களிலும் நடித்தனர். ஆர்னோல்டு சுவார்செனேகர் நடித்து 1987 ஆம் ஆண்டு வெளிவந்த பிரிடேட்டர் திரைப்படத்தின் தமிழாக்கமே இந்தத் திரைப்படமாகும். மன்சூர் அலி கான், கேப்டன் பிரபாகரன் திரைப்படத்தைத் தொடர்ந்து வீரபத்ரனாக இப்படத்தில் மீண்டும் நடித்தார்

இத்திரைப்படத்திற்கு ஆதித்தியன் இசையமைத்திருந்தார்.

## நடிகர்கள்

* பிரசாத்தாக அருண் பாண்டியன்
* பார்வதியாக ரோஜா
* ராஜசேகராக ராதாரவி
* டிஜிபி ரகுபதியாக விஜயகுமார்
* சீனிவாசனாக செந்தில்
* மன்சூர்அலிகான்
* கிருஷ்ணசாமியாக தியாகு
* தளபதி தினேஷ் சந்துருயாக
* பாண்டு
* எஸ்.என்.லட்சுமி
* கிருஷ்ணராக சதீஷ்குமார்
* கிருஷ்ணமூர்த்தி
* கிருஷ்ணராஜ் முத்துராமலிங்கம் கிருஷ்ணராக
* நாக கண்ணன்
* "வதிகுச்சு பதிகுச்சு" பாடலில் முக்கிய நடனக் கலைஞராக கல்யாண்
* நெப்போலியன் (சிறப்புத் தோற்றம்)

## மேற்கோள்கள்

## வெளி இணைப்புகள்

* இணையதள திரைப்பட தரவுத்தளத்தில் *அசுரன் (1995 திரைப்படம்)*
# மாயா பஜார் (1995 திரைப்படம்)

| *மாயா பஜார்* |
| --- |
| இயக்கம் | கேயார் |
| தயாரிப்பு | மீனா பஞ்சு அருணாசலம் |
| கதை | பிரசன்னா குமார் (உரையாடல்) |
| இசை | இளையராஜா |
| நடிப்பு | ராம்கி ஊர்வசி சுவர்ணா மேத்யு விசு விவேக் அஜய் ரத்னம் |
| ஒளிப்பதிவு | ராபர்ட் |
| படத்தொகுப்பு | பி. லெனின் வி. டி. விஜயன் |
| கலையகம் | பி. ஏ. ஆர்ட் புரோடக்சன்ஸ் |
| வெளியீடு | 12 ஆகத்து 1995 |
| நாடு | இந்தியா |
| மொழி | தமிழ் |

**மாயபஜார்** (*Mayabazar*) என்பது 1995 ஆம் ஆண்டு வெளியான இந்திய தமிழ் நகைச்சுவை திகில் திரைப்படமாகும். இப்படத்தை கேயார் இயக்க மீனா பஞ்சு அருணாசலம் தயாரித்தார். இப்படத்தில் ராம்கி, ஊர்வசி ஆகியோர் முக்கிய வேடங்களில் நடித்தனர். படத்தின் பின்னணி இசை, பாடல் இசை ஆகியவற்றை இசையமைப்பாளர் இளையராஜா இசையமைத்தார். இப்படத்தில் சுவர்ணா மேத்யூ, விசு, விவேக், அஜய் ரத்னம் ஆகியோரும் முக்கிய வேடங்களில் நடித்தனர்.

## கதை

சுஜி (ஊர்வசி) கோடீஸ்வரர் விஸ்வநாதனின் (விசு) ஒரே மகள். குழந்தைத் தனமாக சேட்டை செய்பவர். தனது தந்தைக்கு தனிச் செயலாளரை தேர்ந்தெடுப்பதற்காக ஒரு நேர்காணலை நடத்துகிறார். அதில் அவர் ராமை (ராம்கி) செயலாளராக தேர்வு செய்கிறார். விஸ்வநாதனின் நண்பர் மூர்த்தி (கிட்டி), மேலாளர் (அஜய் ரத்னம்), ஸ்வர்ணா ஆகியோர் விஸ்வநாதனின் முழு சொத்தையும் கைப்பற்ற விரும்புகிறார்கள். அதற்கு ஏதுவாக ராஜாவுக்கு (கமலேஷ்) சுஜியை திருமணம் செய்துவைக்க மூர்த்தி ஏற்பாடு செய்கிறார். இருப்பினும் சுஜி ராமை மணக்கிறார்.

விஸ்வநாதன் திடீரென மாரடைப்பால் இறந்துவிடுகிறார். ஊட்டிக்குச் செல்லும் சுஜி ராமாலும், மூர்த்தியாலும் கொல்லப்படுகிறாள். சுஜி தன்னைக் கொன்றவர்களை பழிவாங்க பேயாக மாறுகிறாள். போலி பேயோட்டியான மாயம்மா (ஊர்வசி) தோற்றத்தில் சுஜியைப் போலவே இருக்கிறாள். எனவே அவள் தன்னைப் போலவே நடந்துகொள்ளும்படி கேட்கிறாள். உண்மையான ராம் வில்லன்களால் கடத்தப்படுள்ளார் என்பதும், ஒட்டுறுப்பு அறுவை சிகிச்சசை மூலம் ராம் போல ராஜாவின் முகம் மாற்றப்பட்டது என்று சுஜி கூறுகிறாள். இதன்பிறகு மாயம்மா சுஜி போல வருகிறாள். அவளைச் சுற்றியுள்ள எல்லா கெட்டவர்களும் அவள் சுஜியாக இருக்காது என்று சந்தேகிக்கிறார்கள். உண்மையில் அவள் யார் என்பதைக் கண்டுபிடிக்க முயல்கிறார்கள். பின்னர் என்ன நடக்கிறது என்பதே கதையின் முக்கிய அம்சமாகும்.

## நடிகர்கள்

* ராம்கி ராம்/ராஜா
* ஊர்வசி சுஜி/மாயம்மா
* சுவர்ணா மேத்யு ஸ்வர்ணாவாக
* விசு விசுவநாதனா (சுஜியின் தந்தையாக)
* விவேக் குப்புவாக
* அஜய் ரத்னம் அஜயாக
* கிட்டி மூர்த்தியாக
* சின்னி ஜெயந்த்
* தியாகு தங்கமாக
* பாண்டு காவல் அதிகாரியாக
* ஜூனியர் பாலையா
* சுவாமிநாதன் சுவாமிநாதனாக
* கமலேஷ் ராஜாவாக
* மாஸ்டர் சிரிஷ்

## இசை

இப்படத்திற்கு இளையராஜா இசையமைத்தார். பாடல் வரிகளை வாலி, பஞ்சு அருணாசலம் ஆகியோர் எழுதினர்.

* "ஒரு ஊர்ல" - எஸ். ஜானகி
* "பர்த்டே பார்ட்டி" - சித்ரா
* "அடாடா இங்கு" - ஜாலி ஆபிரகாம்
* "அடடா ஓரு" - சித்ரா
* "நான் பொறந்து" - ஜனகி
* "முத்து முத்து" - எஸ்.பி.பி., சித்ரா

## வரவேற்பு

*நியூ ஸ்ட்ரெய்ட்ஸ் டைம்ஸ்* இந்த படத்திற்கு "இந்தப் படம் தனித்த அழகைக் கொண்டுள்ளது. நிச்சயம் இது ஊர்வசியின் தனிப்பட்ட மந்திரத்தால்" என்று எழுதியது.

## மேற்கோள்கள்

## வெளி இணைப்புகள்

* இணையதள திரைப்பட தரவுத்தளத்தில் *Maya Bazaar 1995*
* யூ டியூப்பில் *மாயா பஜார்*
# சீதனம் (திரைப்படம்)

**சீதனம்** என்பது ஆர்.சுந்தர்ராஜன் இயக்கி 1995 ஆம் ஆண்டு வெளிவந்த தமிழ் படம் ஆகும். இப்படத்தில் பிரபு, சங்கீதா, ரஞ்சிதா ஆகியோர் முக்கிய வேடங்களில் நடித்துள்ளனர். டி.சிவா தயாரித்துள்ள இப்படத்திற்கு, தேவாவின் இசை அமைத்துள்ளார். இப்படம் 1995, நவம்பர் 24 அன்று வெளியிடப்பட்டது.

## கதை

பல ஆண்டுகள் சிறையில் கழித்த பின்னர், முத்து மாணிக்கம் ( பிரபு ) மீண்டும் தனது கிராமத்திற்கு வந்து ஊழல் அரசியல்வாதியான மாரிமுத்து ( மன்சூர் அலிகான் ) என்பவரை பழிவாங்க விரும்புகிறார். பின்னர், இவரது சோகமான கடந்த காலத்தை அறியும் வரை அவர் வழக்கறிஞர் ராதாவுடன் ( ரஞ்சிதா ) மோதலில் ஈடுபடுகிறார். முத்துமானிக்கத்தின் மனைவி மாரிமுத்துவால் கொல்லப்பட்டார் என்பது தெரியவந்துள்ளது. இறுதியில், முத்துமணிக்கம் மாரிமுத்துவைக் பழிவாங்குகிறார்.

## மேற்கோள்கள்

## வெளி இணைப்புகள்

* இணையதள திரைப்பட தரவுத்தளத்தில் *சீதனம் (திரைப்படம்)*
# கோயமுத்தூர் மாப்ளே

| *கோயமுத்தூர் மாப்ளே* |
| --- |
|  |
| இயக்கம் | சி.ரங்கநாதன் |
| தயாரிப்பு | எம். எஸ். வி. முரளி |
| கதை | சி. ரங்கநாதன் |
| இசை | வித்தியாசாகர் |
| நடிப்பு | விஜய் சங்கவி கரண் கவுண்டமணி செந்தில் நிர்மலாம்மா வினு சக்ரவர்த்தி |
| ஒளிப்பதிவு | ஆர். ராஜரத்னம் |
| படத்தொகுப்பு | சி. சிட்ரிக் |
| கலையகம் | ஸ்ரீ விஜயலட்சுமி மூவீலேண்ட் |
| விநியோகம் | ஸ்ரீ விஜயலட்சுமி மூவீலேண்ட் |
| வெளியீடு | 15 சனவரி 1996 |
| ஓட்டம் | 135 நிமிடங்கள் |
| நாடு |  இந்தியா |
| மொழி | தமிழ் |
| ஆக்கச்செலவு | ₹2.3 கோடி |

கோயமுத்தூர் மாப்ளே (*Coimbatore Mappilai*) 1996 ஆம் ஆண்டு சனவரி மாதம் 15 ஆம் தேதியன்று விஜய் மற்றும் சங்கவி நடிப்பில் வெளியான காதல், நகைச்சுவை கலந்த தமிழ்த் திரைப்படம் ஆகும். சி. ரங்கநாதன் இயக்கத்தில் வித்யாசாகர் இசையில் இப்படம் வெளியானது. வியாபார ரீதியாக வெற்றியும் பெற்றது. தெலுங்கில் *அமலாபுரம் அல்லுடு* என்றும் இந்தியில் *ராம்புரி* *டமாட்* என்றும் மொழிபெயர்க்கப்பட்டு 2007 ஆம் ஆண்டு வெளியானது.

## கதைச்சுருக்கம்

பாலுவும் (விஜய்) கோபாலும் (கவுண்டமணி) வேலை தேடிக்கொண்டிருக்கும் நண்பர்கள். அவர்கள் தங்கியுள்ள வாடகை வீடு பாட்டியம்மாவிற்குச் (நிர்மலாம்மா) சொந்தமானது. அவரின் பேத்தி சுமித்ராவும் (சங்கவி) பாலுவும் காதலிக்கின்றனர். சுமித்ராவின் உறவினரான மகேஷும் (கரண்) அவளை விரும்புகிறான். நகைத்திருட்டு ஒன்றில் பாலு தவறாக மாட்டிக்கொள்ள சுமித்ரா அவனை வெறுக்கிறாள். மகேஷ் தன்னை அடியாட்கள் வைத்து பாலு அடித்ததாகக் குற்றம் சாட்டுகிறான். பாலு பாட்டியம்மாவிடம் சிறுவயதில் தன் தாயை இழந்தபின் சித்தியின் துன்புறுத்தலால் வீட்டைவிட்டு வெளியேறிய சோகக்கதையைச் சொல்கிறான். பாட்டி அவனை நம்புகிறாள். மகேஷும் அவன் தந்தையும் (வினு சக்கரவர்த்தி) பாட்டியின் வீடு மற்றும் சொத்துக்களைக் கைப்பற்றுவதற்காக பாட்டியைக் கொல்ல முயற்சிக்கின்றனர். தாக்குதலுக்கு ஆளான பாட்டியின் சிகிச்சைக்கு பாலு உதவுகிறான். எதிர்பாராவகையில் மகேஷ் இறக்கிறான். பாலுவும் சுமித்ராவும் இணைகின்றனர்.

## நடிகர்கள்

* விஜய் - பாலு
* சங்கவி - சுமித்ரா
* கவுண்டமணி - கோபால்
* செந்தில் - ஒயிட்
* நிர்மலம்மா - பாட்டியம்மா
* கரண் - மகேஷ்
* வினு சக்ரவர்த்தி - மகேஷின் தந்தை
* சில்க் ஸ்மிதா - "அண்ணாமலை தீபம்" பாடலுக்கு நடனம்
* பாண்டு - போக்குவரத்துக் காவலர் பொன்ராஜ்
* மாஸ்டர் மகேந்திரன்
* எல். ஐ . சி. நரசிம்மன் - மருத்துவர்
* போண்டா மணி
* இடிச்சபுளி செல்வராசு
* ஜே. லலிதா - பாலுவின் சித்தி
* சேது விநாயகம் - ஜே.பி
* கருப்பு சுப்பையா
* சாப்ளின் பாலு - மிதிவண்டி கடைக்காரர்
* பி. டி. செல்வகுமார் - மருத்துவர்

## இசை

படத்தின் இசையமைப்பாளர் வித்தியாசாகர் ஆவார்.

| வ.எண் | பாடல் | பாடகர்கள் | பாடலாசிரியர் | கால நீளம் |
| --- | --- | --- | --- | --- |
| 1 | அண்ணாமலை தீபம் | மனோ, ஸ்வர்ணலதா | வாலி | 4:31 |
| 2 | கோயமுத்தூர் மாப்பிளைக்கு | உதித் நாராயண், சாதனா சர்கம், விஜய் | 4:31 |
| 3 | ஜீவன் என் ஜீவன் | எஸ், பி. பாலசுப்ரமணியன் | பி. ஆர். சி. பாலு | 4:42 |
| 4 | ஒரு தேதி பார்த்தால் | ஹரிஹரன், சாதனா சர்கம் | வாலி | 4:32 |
| 5 | பம்பாய் பார்ட்டி | விஜய், சாகுல் ஹமீது | 4:24 |

## சுவாரசியமான தகவல்

1996 இல் வெளியான இப்படத்தில் நடிகர் கரண் வரும் காட்சியில் ஒலித்த பின்னணி இசைக்குரலான 'ஷ்ரூவ்வ்வ்வ்' 22 வருடங்கள் கழித்து 2018 இல் கரண் ரசிகர்களிடையே சமூகவலைத்தளங்களில் பிரபலம் ஆனது.

## மேற்கோள்கள்

## வெளி இணைப்புகள்

* கோயமுத்தூர் மாப்ளே திரைப்படம்